રાજકોટના જામ કંડોરણામાં હાર્દિક પટેલે ચોક પે ચર્ચા કાર્યક્રમ કર્યો હતો. જેમાં તેણે વિઠ્ઠલ રાદડિયા, વિજય રૂપાણી અને નરેન્દ્ર મોદી પર નિશાન તાક્યું હતુ. રાદડિયા પર નિશાન સાધતા હાર્દિકે જણાવ્યું કે, ટોલ ટેક્સ પર બંદૂક કાઢવાથી કે, દાઢી રાખવાથી સિંહ ના બની જવાય, જે સમાજ સાથે ઊભા રહે તે જ સાચો સિંહ છે. તો વિજય રૂપાણી અંગે જણાવ્યું કે, પાણી વગરના ગામોને રૂપાણી સરકારે પાક વીમો અપવાની વાત કરી હતી જે આજ દિન સુધી નથી મળ્યો. તો વડા પ્રધાન નરેન્દ્ર મોદીએ આ પાકના ભાવોમાં વધારો થશે તે વચનનું પણ પાલન આજ સુધી નથી થયું. આ ઉપરાંત હાર્દિકે સભામાં આવનારી ચૂંટણીનો પણ ઉલ્લેખ કર્યો હતો. ચોક પે ચર્ચામાં લલિત વસોયા સહિત પાસના કન્વિનારો અને ગામ લોકો મોટી સંખ્યામાં આવ્યા હતા.